# Charlotte Degot

Charlotte Degot (Frantzia, XX. mendea) zientzialaria da, datu zientzian eta analisi aurreratuan espezializatua. Bere esperientzian sartzen dira datuen zientziarako eta optimizaziorako algoritmoak eta softwarea, datuen kudeaketa eta gobernua, negozioen/prozesuen eraldaketa eta aldaketaren kudeaketa.
Charlotte Degotek TED@BCG hitzaldi batean( ingelesez, gaztelaniazko azpitituluekin) hauxe esan zuen:
   «Zaila da berotegi-efektuko emisioak neurtzea. Ez dute kolorerik, ez dute usainik, ikusezinak dira. Ezin ditugu sentsoreak jarri leku guztietan, eraikin bakoitzean, pista bakoitzean, zelai bakoitzean, behi bakoitzean… orduan, ia beti, amore ematen dugu eta ez dugu neurketarik egiten.»

## Bizitza
### Ikasketak

Charlotte Degotek Kudeaketa Masterra du Parisko Goi Mailako Merkataritza Ikasketen Eskolan (HEC).

### Lan ibilbidea

BCG GAMMAren mundu mailako klimaren eta iraunkortasunaren arduraduna da. Boston Consulting Group-eko erakunde bat da, datuen eta analisi aurreratuaren zientziaz arduratzen dena. Adimen artifizialak bultzatutako transformazio-programen diseinua eta exekuzioa sustatzea da bere lanaren ardatza, klima-erronkei erantzungo dieten aplikazioak sortzeko.
Patentatutako soluzio baten garapena sortu du eta mundu mailan zuzentzen du: BCG CO2.AI, Adimen Artifizialak bultzatutako ikuspegia, enpresei jasangarritasunerako bidean laguntzen diena, berotegi-efektuko gasen emisioak arakatu eta murriztuta.
2021ean, Ted hitzaldi batean azaldu zuen zelan karbono-emisioei buruzko datuen kantitate masiboak prozesatuz, Adimen Artifizialak aukera ematen dien enpresei klimaren helburu esanguratsuenak zehazteko, haien aurrerapenaren jarraipen zehatzagoa egiteko eta kutsadura denboran zehar murrizteko. BCG GAMMAk Charlotte Degotekin egindako ikerketa batean, ‘Use AI to Measure Emissions—Exhaustively, Accurately, and Frequently’ izenekoan, enpresen % 85ek berotegi-efektuko gasen emisioak murriztu nahi izan zituzten arren, datuak eta emisio-faktoreak ongi jaso eta aztertu ez zituztelako, neurketak ez ziren zehatzak izan. Degotek hauxe esan zuen:
   "IA delakoak lagundutako tresna berriak erabiltzean, zeregin erabakigarria izan dezakete enpresak hurrengo neurketa- eta jakinarazpen-mailara eramateko, eta, azken batean, murrizketa nabarmenetara. Izan ere, gure esperientziak erakusten du IA horrek enpresen emisioak zuzenean % 40raino murrizteko aukera eman dezakeela, ingurumen-ekimenak identifikatuz, emaitzen segimendua eginez eta eragiketa korporatiboak optimizatuz".
Degoten iritziz, adimen artifizialak klima-aldaketaren aurkako borrokan duen potentziala ukaezina da; izan ere, emisioak neurtzeko eta murrizteko aukera ematen du, gizarteek klima-arriskuen aurrean duten erresistentzia hobetzen lagunduko duten eredu berritzaileak ahalbidetuz. Munduko enpresa-buru handiek dute aukera IA horren indarguneak eraginkortasunez aprobetxatzeko eta mundu mailako emisioak murriztea trabatzen duten erronka konplexuenei aurre egiteko erabiltzeko.

### Argitaratutako artikuluak

* Use AI to Measure Emissions—Exhaustively, Accurately, and Frequently
* A more accurate way to calculate emissions
* The Innovator’s Mindset: Creating a Better Tomorrow With AI
* AI is a 'Swiss army knife' for tackling climate change. Here's why

## Erreferentziak

* 1 2 3 (Gaztelaniaz) Stadler, Marta Macho. (2021-10-31). «Una forma más exacta para medir emisiones» Mujeres con ciencia (Noiz kontsultatua: 2025-03-05).
* 1 2 «Charlotte Degot» BCG Global.
* ↑ «Charlotte Degot | Innovators Under 35» www.innovatorsunder35.com (Noiz kontsultatua: 2025-03-05).
* ↑ «AI for the Planet Digital Conference» aifortheplanet.org.
* ↑ «Solo el 9% de las empresas pueden medir sus emisiones totales de gases efecto invernadero» www.estrategiasdeinversion.com 2021-10-18.
* ↑ «AI is a 'Swiss army knife' for tackling climate change. Here's why» World Economic Forum.
* ↑ «Articles by Charlotte Degot | MIT Sloan Management Review, TED, Agenda (World Economic Forum) Journalist | Muck Rack» muckrack.com.

## Kanpo estekak

* Emisioak neurtzeko modu zehatzagoa
* Google’s “Hydronet” solution
* Klima-eragina eremuka
* Datuen zientzialariak
* Datuak: Q110110748